CELEX: 62017CA0120
Language: da
Date: 2018-08-07 00:00:00
Title: Sag C-120/17: Domstolens dom (Ottende Afdeling) af 7. august 2018 — Administratīvā rajona tiesa mod Ministru kabinets (anmodning om præjudiciel afgørelse fra Satversmes tiesa — Letland) (Præjudiciel forelæggelse — landbrug — støtte til udvikling af landdistrikterne — forordning (EF) nr. 1257/1999 — artikel 10-12 — støtte til førtidspensionering — national lovgivning, der foreskriver overdragelse af støtten til førtidspensionering ved arv — lovgivning godkendt af Europa-Kommissionen — standpunkt, som senere ændres — beskyttelse af den berettigede forventning)

1.10.2018   
            
            
               DA
            
            
               Den Europæiske Unions Tidende
            
            
               C 352/8
            
         
      Domstolens dom (Ottende Afdeling) af 7. august 2018 — Administratīvā rajona tiesa mod Ministru kabinets (anmodning om præjudiciel afgørelse fra Satversmes tiesa — Letland)
      (Sag C-120/17) (1)
      
      ((Præjudiciel forelæggelse - landbrug - støtte til udvikling af landdistrikterne - forordning (EF) nr. 1257/1999 - artikel 10-12 - støtte til førtidspensionering - national lovgivning, der foreskriver overdragelse af støtten til førtidspensionering ved arv - lovgivning godkendt af Europa-Kommissionen - standpunkt, som senere ændres - beskyttelse af den berettigede forventning))
      (2018/C 352/10)
      Processprog: lettisk
      
         Den forelæggende ret
      
      Satversmes tiesa
      
         Parter i hovedsagen
      
      
         Sagsøger: Administratīvā rajona tiesa
      
         Sagsøgt: Ministru kabinets
      
         Konklusion
      
      
                  1)
               
               
                  Artikel 10-12 i Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger skal fortolkes således, at de er til hinder for, at medlemsstaterne inden for rammerne af gennemførelsen af disse artikler vedtager foranstaltninger, der muliggør overdragelse ved arv af støtte til førtidspensionering som den i hovedsagen omhandlede.
               
            
                  2)
               
               
                  Princippet om beskyttelse af den berettigede forventning skal fortolkes således, at en national bestemmelse som den i hovedsagen omhandlede, der foreskrev overdragelse ved arv af støtte til førtidspensionering, og som var blevet godkendt af Kommissionen som værende i overensstemmelse med forordning nr. 1257/1999, har skabt en berettiget forventning for så vidt angår arvingerne til landbrugere, som har modtaget denne støtte, og at en konklusion som den, der er nævnt i referatet af mødet i Kommissionens Udvalg for Udvikling af Landdistrikterne den 19. oktober 2011, hvorefter den nævnte støtte ikke kan overdrages ved arv, ikke har bragt denne berettigede forventning til ophør.
               
            
         (1)  EUT C 168 af 29.5.2017.